
ΠΡΟΕΔ ΡΙΚΟ ΑΙΑΤΑ ΓΜΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 459 
Ανασύσταση του Υπουργείου Τουρισμού και καθορισμός 
των αρμοδιοτήτων του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις: 

α) Του άρθρου 24 παρ. 4 του Ν. 1558/85 «Κυβέρνηση 
και Κυβερνητικά Όργανα» (ΦΕΚ Α* 137). 

β) Του Ν. 2160/1993 «Ρυθμίσεις για τον Τουρισμό και 
άλλες διατάξεις» (ΦΕΚ Α' 118). 

γ) Του άρθρου 2 του Ν. 1835/1989 «Σύσταση Υπουρ¬ 
γείου Τουρισμού και ρύθμιση θεμάτων δημόσιας διοίκη¬ 
σης» (ΦΕΚ Α* 76). 

δ) Του άρθρου 29 Α του Ν. 1558/1985, όπως προστέ¬ 
θηκε με το άρθρο 27 του Ν. 2081/1992. 

ε) Το γεγονός ότι από τις διατάξεις του διατάγματος αυ¬ 
τού προκαλείται δαπάνη για το μέχρι του τέλους του έτους 
1993 διάστημα, ποσού δρχ. εκατό εκατομμυρίων 
(100.000.000) περίπου, η οποία θα καλυφθεί με δέ¬ 
σμευση από το αποθεματικό. 

στ) Τη γνωμοδότηση του Συμβουλίου της Επικρατείας 
701/1993 με πρόταση του Πρωθυπουργού, αποφασί¬ 
ζουμε: 

Αρθρο 1 

Το Υπουργείο Τουρισμού που είχε καταργηθεί με το άρ¬ 
θρο 1 παρ. 1 του Π.Δ. 417/1991 (ΦΕΚ Α* 153) ανασυνι- 
στάται με το σύνολο των Υπηρεσιών και των θέσεών του. 

Άρθρο 2 

Το Υπουργείο Τουρισμού έχει τις ακόλουθες αρμοδιό¬ 
τητες: 

1. Τις αρμοδιότητες που είχε πριν την κατάργησή του 
και μεταφέρθηκαν, με το άρθρο 1 παρ. 2 του Π.Δ. 417/ 
1991, στο Υπουργείο Εθνικής Οικονομίας, όπως ειδικό¬ 
τερα καθορίζονται στο άρθρο αυτό. 

2. Την εποπτεία της Επιτροπής Καζίνων του άρθρου 12 
του Ν. 2129/1993 (ΦΕΚ 57 Α’) και των διατάξεων του κε¬ 
φαλαίου Β' του Ν. 2160/1993 (ΦΕΚ 118 Α*). 

3. Το Υπουργείο Τουρισμού επίσης: 

Μεριμνά σε συνεργασία με τα αρμόδια Υπουργεία και 
τους κρατικούς και άλλους φορείς για την τήρηση της κα¬ 


θαριότητας, ευταξίας και εν γένει ευπρεπούς εμφάνισης, 
όλων των σημείων της χώρας που έχουν άμεση ή έμμεση 
σχέση με τον τουρισμό. Η μέριμνα αυτή εκδηλώνεται ιδιαί¬ 
τερα με την έκδοση οδηγιών ή αποφάσεων υποβοήθησης 
των κρατικών και άλλων φορέων στο έργο της ευπρεπούς 
εμφάνισης της χώρας, την παροχή κινήτρων (ηθικών ή υλι¬ 
κών) στους εργαζόμενους για το έργο αυτό και την άμεση 
επέμβασή τους στις περιπτώσεις αδιαφορίας των φορέων 
αυτών να ανταποκριθούν στο έργο τους. 

Εισηγείται και προτείνει στα αρμόδια κυβερνητικά όρ¬ 
γανα, τη λήψη μέτρων που κρίνει αναγκαία για την αποτε¬ 
λεσματική εφαρμογή των πιο πάνω στόχων. 

Άρθρο 3 

Εποπτεία στον Ε.Ο.Τ. 

1. Η εποπτεία πάνω στον Ε.Ο.Τ. που ασκείται σύμφωνα 
με το Ν. 2160/1993 (άρθρο 1 παρ. 1) από τον Υπουργό 
Εθνικής Οικονομίας, ασκείται εφεξής από τον Υπουργό 
Τουρισμού. 

2. Για την άσκηση της εποπτείας, έγκρισης των πρά¬ 
ξεων του Ε.Ο.Τ., ο Υπουργός Τουρισμού επικουρείται από 
τις υπηρεσίες του Ε.Ο.Τ. 

Άρθρο 4 

θέματα Προσωπικού 

Μεταφέρονται στο Υπουργείο Τουρισμού όλες οι θέ¬ 
σεις μονίμων υπαλλήλων ή υπαλλήλων με σχέση εργασίας 
ιδιωτικού δικαίου που είχαν μεταφερθεί σ' αυτό με βάση 
το άρθρο 2 του Π.Δ. 417/1991 και οι υπάλληλοι που τις 
κατέχουν θεωρούνται εφεξής υπάλληλοι του Υπουργείου 
Τουρισμού με το βαθμό τον οποίο κατέχουν. 

Άρθρο 5 

1. Από τη δημοσίευση του παρόντος το Αρχείο του 
Υπουργείου Τουρισμού και του προσωπικού του που είχε 
μεταφερθεί στο Υπουργείο Εθνικής Οικονομίας μεταφέ- 
ρεται στο Υπουργείο Τουρισμού. 

2. Στο κεφάλαιο Α του Ν. 2160/1993 με εξαίρεση την 
παράγραφο 21 του άρθρου 6 όπου αναφέρεται Υπουργός 
Εθνικής Οικονομίας νοείται πλέον ο Υπουργός Τουρισμού 
και όπου αναφέρεται Υπουργείο Εθνικής Οικονομίας το 
Υπουργείο Τουρισμού, με εξαίρεση την παράγραφο 8 του 

άρθρου 5. 

Στο κεφάλαιο Β του Ν. 2160/1993 όπου αναφέρεται 
Υπουργός Οικονομικών νοείται ο Υπουργός Τουρισμού. 

Στο κεφάλαιο Γ του Ν. 2160/1993 όπου αναφέρεται 
Υπουργός Εθνικής Οικονομίας νοείται πλέον ο Υπουργός 
Τουρισμού και όπου αναφέρεται Υπουργείο Εθνικής Οικο¬ 
νομίας νοείται πλέον το Υπουργείο Τουρισμού. 

Άρθρο 6 

Οι δαπάνες του υπό επανασύσταση Υπουργείου Τουρι¬ 
σμού μέχρι τέλους του 1993 θα βαρύνουν τον προϋπολο¬ 
γισμό εξόδων του ΥΠ.ΕΘ.Ο. 


Άρθρο 6 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Πρωθυπουργό αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 13 Νοεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ. Γ. ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



